Ce se întâmplă cu Radu Drăgușin după ce a revenit la Tottenham
Radu Drăgușin (22 de ani) a revenit la Tottenham după ce a jucat pentru România în amicalele cu Irlanda de Nord (1-1) și Columbia (2-3).
Drăgușin se pregătește acum pentru meciul lui Tottenham cu Luton, care se joacă sâmbătă, de la ora 17:00, în runda cu numărul 30 din Premier League.
Van de Ven a revenit la antrenamentele lui Tottenham. Drăgușin încă nu știe dacă va juca sâmbătă
Fundașul român ar putea fi din nou titular la Tottenham. Potrivit ultimelor informații apărute în Anglia, situația lui Micky van de Ven, accidentat pe 10 martie, este incertă înaintea duelului cu Luton.
Stoperul olandez, titularul obișnuit al lui Tottenham, ar fi participat recent la antrenamentele formației londoneze, însă antrenorul Ange Postecoglou trebuie să decidă dacă îl va forța pe Van de Ven pentru meciul cu Luton sau dacă îi va mai acorda câteva zile de repaus și îl va folosi abia în runda următoare.
Pentru Tottenham urmează două meciuri în trei zile, cu Luton, sâmbătă, și cu West Ham, marți. Ange Postecoglou urmează să ofere lămuriri legate de situația lui Van de Ven la conferința de presă care va fi organizată vineri.
Micky van de Ven has taken part in some training but Ange is to decide whether to save him for West Ham as Spurs face 2 games in 3 days #THFC
— Paul O Keefe (@pokeefe1) March 28, 2024
După accidentarea lui Van de Ven, Ange Postecoglou a mizat aproximativ 50 de minute pe Radu Drăgușin contra lui Aston Villa (4-0), iar fundașul român a fost integralist la duelul cu Fulham (0-3).
Urmăriți SPORT.RO și pe Google News